Pirkimo sąlygų 2 priedas

TECHNINĖ SPECIFIKACIJA

1. Pirkimo objektas – invazinės rūšies augalų (Sosnovskio barščių) (toliau – Sosnovskio barščiai arba augalai) naikinimo cheminėmis ir mechaninėmis priemonėmis Švenčionių rajono savivaldybės darbai (toliau – darbai). 
2. Darbų tikslas – įgyvendinti Sosnovskio barščių (Heracleum sosnowsky) gausos reguliavimo priemones Švenčionių rajono savivaldybėje.
3. Bendrieji darbų atlikimo reikalavimai:
3.1. Darbų vykdytojas, atlikdamas darbus, privalo vadovautis:
3.1.1. Lietuvos Respublikos augalų apsaugos įstatymu (toliau – Įstatymas); 
3.1.2. Invazinių rūšių kontrolės ir naikinimo tvarkos aprašu, patvirtintu Lietuvos Respublikos aplinkos ministro 2002 m. liepos 1 d. įsakymu Nr. 352 „Dėl Introdukcijos, reintrodukcijos ir perkėlimo tvarkos aprašo, Invazinių rūšių kontrolės ir naikinimo tvarkos aprašo, invazinių rūšių kontrolės tarybos sudėties ir nuostatų, Introdukcijos, reintrodukcijos ir perkėlimo programos patvirtinimo“ (toliau – Aprašas);
3.1.3. Augalų apsaugos produktų saugojimo, tiekimo rinkai, naudojimo taisyklėmis, patvirtintomis Lietuvos Respublikos žemės ūkio ministro 2003 m. gruodžio 30 d. įsakymu Nr. 3D-564 „Dėl Augalų apsaugos produktų saugojimo, tiekimo rinkai, naudojimo taisyklių patvirtinimo“ (toliau – Taisyklės);
3.1.4. Sosnovskio barščio gausos reguliavimo Švenčionių rajono savivaldybės teritorijoje 2021-2025 m. veiksmų planu, patvirtintu Švenčionių rajono savivaldybės administracijos  direktoriaus 2020 m. liepos 30 d. įsakymu Nr. A-516 „Dėl Sosnovskio barščio gausos reguliavimo Švenčionių rajono savivaldybės teritorijoje 2021-2025 m. veiksmų plano patvirtinimo“ (toliau – Veiksmų planas) ir kitais su pirkimo objektu susijusiais Lietuvos Respublikos teisės aktais ir šioje techninėje specifikacijoje nurodytais reikalavimais.
3.2. Darbai perkami pagal Užsakovo pateiktą Veiksmų planą Šiuo metu Sosnovskio barščių paplitimas Švenčionių rajono savivaldybėje užima apie 54,07 ha plotą. Sosnovskio barščių plotai ir vietos gali kisti, priklausomai nuo jų gausos ir paplitimo. Užsakovas apie poreikį atlikti darbus raštu (el. paštu) informuoja Darbų vykdytoją, nurodydamas konkrečia) darbų atlikimo vieta, darbų atlikimo būdą (-us), preliminarią (-ias) darbų apimtį (-is) ir terminą darbams atlikti. 
3.3. Darbų vykdytojas privalo turėti visą darbams atlikti būtiną techniką, įrankius, priemones, taip pat privalo pasirūpinti darbams atlikti reikalingomis cheminėmis priemonėmis (augalų apsaugos produktais – herbicidais) ir darbuotojų asmeninėmis apsaugos priemonėmis (tinkama darbo apranga, pirštinėmis, apsauginėmis kaukėmis, akiniais, respiratoriais).
3.4. Darbų vykdytojas turi užtikrinti, kad specialistai, atsakingi už sutarties vykdymą, turėtų reikiamą kvalifikaciją (patirtį dirbant su herbicidais (cheminėmis medžiagomis) ir žinias apie Sosnovskio barščių naikinimą), reikalingą tinkamam ir kokybiškam darbų atlikimui. 
3.5. Darbų atlikimo metu susidariusios atliekos (nušienauti, iškasti Sosnovskio barščio augalai) privalo būti pristatytos į tokios rūšies atliekas tvarkančią įmonę (turėti tai patvirtinančius dokumentus, sąskaitas faktūras). Mesti šias atliekas į šiukšlių dėžes, komunalinių atliekų ar kitus tam nepritaikytus konteinerius griežtai draudžiama. 
3.6. Iškasus Sosnovskio barščio augalus, susidariusios duobės turi būti užpiltos žeme ir užlygintos.
3.7. Į darbų įkainius turi būti įskaičiuoti visi mokesčiai, įskaitant pridėtinės vertės mokestį, ir visos su darbų atlikimu susijusios išlaidos (speciali technika ar įranga, augalų apsaugos produktai, darbuotojų asmeninės apsaugos priemonės, medžiagos, priemonės, transportavimas, atliekų šalinimas ir kt.).
4. Sosnovskio barščių naikinimo darbų cheminėmis priemonėmis (augalų apsaugos produktais herbicidais) reikalavimai:
4.1. Sosnovskio barščiai augalų apsaugos produktais (herbicidais) naikinami tose teritorijose, kuriose augalų apsaugos produktų naudojimas nėra uždraustas Lietuvos Respublikos teisės aktų. Vadovautis Veiksmų planu.
4.2. Darbų vykdytojas turi naudoti tik tokius augalų apsaugos produktus (herbicidus), kuriuos Lietuvos Respublikos teisės aktų nustatyta tvarka leidžiama įvežti ir naudoti Lietuvos Respublikoje, ir tik taip, kaip nurodyta naudojamų augalų apsaugos produktų (herbicidų) etiketėse. Užsakovas turi teisę žinoti, kokius augalų apsaugos produktus (herbicidus), kokiomis sudėtinėmis dalimis ir koncentracijomis Darbų vykdytojas naudoja darbams atlikti. Turi pateikti duomenų saugos lapus.
4.3. Sosnovskio barščių purškimas cheminėmis priemonėmis gali būti atliekamas, naudojant transporto priemonę su pakabinamu purkštuvu, motorinį arba rankinį purkštuvą. Techninę įrangą ir priemones, kurias naudos darbams atlikti, Darbų vykdytojas pasirenka savo nuožiūra, atsižvelgdamas į teritorijos ypatumus, Sosnovskio barščių paplitimo teritorijos plotą.
4.4. Atliekant darbus privaloma laikytis Taisyklėse nustatytų reikalavimų.
4.5. Sosnovskio barščio augalai pradedami purkšti vegetacijos sezono pradžioje, kai yra ne aukštesni kaip 30 cm (balandžio-gegužės mėnesiais). Jeigu Sosnovskio barščio augalai užaugo aukštesni, juos prieš tai reikia nušienauti ir purkšti tada, kai lapai pasiekia 15-20 cm aukštį. Darbų vykdytojas, pavėlavęs nupurkšti Sosnovskio barščio augalus (tuo atveju, kai Užsakovas apie poreikį atlikti darbus informuoja laiku, t. y. prieš 7 kalendorines dienas iki darbų vykdymo pradžios) arba tuo atveju, kai Sosnovskio barščio augalai atauga dėl Darbų vykdytojo nekokybiškai atlikto purškimo, Darbų vykdytojas Sosnovskio barščių šienavimo darbus atlieka savo sąskaita.
4.6. Darbų vykdytojas turi nupurkšti / nušienauti / iškasti visus darbų užsakyme nurodytoje teritorijoje esančius Sosnovskio barščius ar jų sąžalynus, nepalikdamas pavienių individų. Jeigu Sosnovskio barščių sąžalynas didesnis nei Užsakovo pateiktame darbų užsakyme nurodytas teritorijos plotas arba ne visoje teritorijoje gali būti naudojami augalų apsaugos produktai (herbicidai), Darbų vykdytojas turi kreiptis į Užsakovą dėl darbų užsakymo patikslinimo.
4.7. Darbų vykdytojas, atlikęs darbus pagal pateiktą darbų užsakymą, turi per 3 darbo dienas informuoti Užsakovą apie atliktus darbus, nurodydamas naudotus augalų apsaugos produktus (herbicidus) ir orientacinį terminą, kuriam praėjus turėtų būti matomi darbų rezultatai.
4.8. Jeigu praėjus Darbų vykdytojo nurodytam terminui, po kurio turėtų būti matomi darbų rezultatai, nupurkšti Sosnovskio barščiai nėra visiškai sunykę, Darbų vykdytojas savo sąskaita turi pašalinti atliktų darbų trūkumus per Užsakovo nustatytą terminą (ne trumpesnį kaip 7 kalendorinės dienos, bet ne ilgesnį kaip 14 kalendorinių dienų).
5. Preliminari darbų apimtis 2025 metais: 
	Eil.
Nr.
	[bookmark: _Hlk57283794]Darbų pavadinimas
	Mato vnt.
	Preliminari 
darbų apimtis

	1.
	Sosnovskio barščių naikinimas herbicidais 
	ha
	51,14

	2.
	Sosnovskio barščių naikinimas šienaujant 
	ha
	1,93

	3.
	Sosnovskio barščių naikinimas juos iškasant
	ha
	1,0


6. Darbų apimtys yra preliminarios ir pirkimo sutarties vykdymo metu jos gali kisti (didėti ir (ar) mažėti), neviršijant maksimalios pirkimui skirtos lėšų sumos – 20000,00 Eur su PVM.

